CELEX: 62010TA0118
Language: el
Date: 2013-02-07 00:00:00
Title: Υπόθεση T-118/10: Απόφαση του Γενικού Δικαστηρίου της 7ης Φεβρουαρίου 2013 — Acron κατά Συμβουλίου [Ντάμπινγκ — Εισαγωγές διαλυμάτων ουρίας και νιτρικού αμμωνίου καταγωγής Ρωσίας — Αίτηση επανεξετάσεως ως προς «νέο εξαγωγέα» — Κανονική αξία — Τιμή εξαγωγής — Άρθρα 1, 2 και 11, παράγραφοι 4 και 9, του κανονισμού (ΕΚ) 384/96 [νυν άρθρα 1, 2 και 11, παράγραφοι 4 και 9, του κανονισμού (ΕΚ) 1225/2009]]

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/16
            
         Απόφαση του Γενικού Δικαστηρίου της 7ης Φεβρουαρίου 2013 — Acron κατά Συμβουλίου
   (Υπόθεση T-118/10) (1)
   
   (Ντάμπινγκ - Εισαγωγές διαλυμάτων ουρίας και νιτρικού αμμωνίου καταγωγής Ρωσίας - Αίτηση επανεξετάσεως ως προς «νέο εξαγωγέα» - Κανονική αξία - Τιμή εξαγωγής - Άρθρα 1, 2 και 11, παράγραφοι 4 και 9, του κανονισμού (ΕΚ) 384/96 [νυν άρθρα 1, 2 και 11, παράγραφοι 4 και 9, του κανονισμού (ΕΚ) 1225/2009])
   2013/C 101/35
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Acron OAO (Veliky Novgorod, Ρωσία) (εκπρόσωποι: B. Evtimov και D. O’Keeffe, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: J.-P. Hix και B. Driessen, επικουρούμενοι από τον G. Berrisch, δικηγόρο, και τον N. Chesaites, barrister)
   
      Παρεμβαίνουσες υπέρ του καθού: Ευρωπαϊκή Επιτροπή (εκπρόσωποι: H. van Vliet και C. Clyne)· και Fertilizers Europe (Βρυξέλλες, Βέλγιο) (εκπρόσωπος: B. O’Connor, solicitor)
   
      Αντικείμενο
   
   Προσφυγή ακυρώσεως κατά του εκτελεστικού κανονισμού (ΕΕ) 1251/2009 του Συμβουλίου, της 18ης Δεκεμβρίου 2009, για την τροποποίηση του κανονισμού (ΕΚ) 1911/2006 για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου καταγωγής, μεταξύ άλλων, Ρωσίας (ΕΕ L 338, σ. 5).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την Acron OAO να φέρει τα δικαστικά έξοδά της, καθώς και τα έξοδα στα οποία υποβλήθηκαν το Συμβούλιο της Ευρωπαϊκής Ένωσης και η Fertilizers Europe.
            
         
               3)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  ΕΕ C 113 της 1.5.2010.